**Η Ρέιντια Τζόι Πέρλμαν,** (αγγ: *Radia Joy Perlman*, 1951) είναι Αμερικανίδα προγραμματίστρια υπολογιστών και μηχανικός δικτύων. Έγινε γνωστή λόγω της εφεύρεσης του πρωτοκόλλου "spanning tree" (STP), που είναι απαραίτητο για την λειτουργία των δικτυακών γεφυρών, ενώ εργαζόταν για την εταιρία ψηφιακού εξοπλισμού (*Digital equipment corporation*). Μεγάλη ήταν και η συνεισφορά της σε πολλές άλλες περιοχές του δικτυακού σχεδιασμού και τυποποίησης, όπως τα πρωτόκολλα link-state routing.

Πιο πρόσφατα εφηύρε το πρωτόκολλο TRILL για να διορθώσει ορισμένες ατέλειες στα spanning trees. Πλέον εργάζεται για την Dell EMC.

Πρώτα χρόνια
------------

Η Πέρλμαν μεγάλωσε κοντά στο πάρκο Άσμπουρι, στο Νιου Τζέρσεϊ. Οι γονείς της εργάζονταν ως μηχανικοί στην Αμερικάνικη Κυβέρνηση. Ο πατέρας της εργάστηκε σε ραντάρ και η μητέρα της ήταν μαθηματικός που εργάστηκε ως προγραμματιστής ηλεκτρονικών υπολογιστών. Στο σχολείο τα μαθηματικά και η φυσική ήταν εύκολα και πάρα πολύ ενδιαφέροντα για την Πέρλμαν, αν και τα πήγαινε καλά ακόμα και στα μαθήματα που δεν της άρεσαν τόσο, γιατί αποστήθιζε γεγονότα, ονόματα και ημερομηνίες πριν τα τεστ. Της άρεσε πολύ να παίζει πιάνο και τρομπέτα. Ενώ η μητέρα της την βοηθούσε στα μαθηματικά, πιο πολύ μιλούσαν για λογοτεχνία και μουσική.

Αν και ήταν η καλύτερη στα μαθηματικά και στην φυσική στο σχολείο της, μόνο όταν άρχισε μαθήματα πληροφορικής στο Λύκειο άρχισε να σκέφτεται το ενδεχόμενο να κάνει καριέρα σε κάτι που να έχει σχέση με υπολογιστές. Ήταν η μόνη γυναίκα στο τμήμα της και αργότερα δήλωσε "Δεν ήμουν ο τύπος που έπαιρνε στα χέρια του τα πράγματα και δοκίμαζε - ποτέ δεν σκέφτηκα να διαλύσω οτιδήποτε. Νόμιζα ότι είτε θα πάθαινα ηλεκτροπληξία, ή θα έσπαζα κάτι".

Εκπαίδευση
----------

Η Πέρλμαν έμαθε προγραμματισμό για μία τάξη φυσικής. Πήρε την πρώτη της δουλειά επί πληρωμή το 1971 σαν part-time προγραμματίστρια για το LOGO Lab στο (τότε) εργαστήριο πληροφοριών του ΜΙΤ, προγραμματίζοντας λογισμικό συστήματος, όπως debuggers.

Εργαζόμενη υπό την επιτήρηση του Σέυμουρ Πάπερτ, ανέπτυξε μία φιλική προς τα παιδιά έκδοση από την εκπαιδευτική γλώσσα ρομποτικής LOGO, ονομαζόμενη TORTIS (Από τα αγγλικά "Toddler's Own Recursive Turtle Interpreter System" - "Αναδρομικός διερμηνέας χελώνας για νήπεια "). Μέσα σε έρευνα που διεξάχθηκε το 1974-76, μικρά παιδιά, το μικρότερο τρισήμιση ετών, προγραμμάτισαν ένα LOGO εκπαιδευτικό ρομπότ, ονομαζόμενο "χελώνα". Η Πέρλμαν έχει αναφερθεί ως πρωτοπόρα στην εκμάθηση προγραμματισμού σε παιδιά.

Ως απόφοιτη μαθηματικών στο ΜΙΤ χρειάστηκε κάποιον σύμβουλο για την διατριβή της, και μπήκε στην ομάδα του ΜΙΤ στο BBN technologies. Έπειτα ασχολήθηκε με τον σχεδιασμό δικτυακών πρωτοκόλλων. Η Πέρλμαν πήρε Bachelor & Master στα μαθηματικά, και διδακτορικό στην πληροφορική από το ΜΙΤ το 1988.

Όταν σπούδαζε στο ΜΙΤ, στο τέλος της δεκαετίας του '60 ήταν μία από τις περίπου 50 γυναίκες, σε μια τάξη 1.000 μαθητών. Το ΜΙΤ είχε, από την αρχή, μόνο ένα γυναικείο κοιτώνα, περιορίζοντας τον αριθμό των γυναικών που θα μπορούσαν να φοιτήσουν σε αυτό. Όταν οι αντρικοί κοιτώνες έγιναν μεικτοί η Πέρλμαν μετακόμισε σε έναν από αυτούς. Αργότερα ανέφερε πως ήταν τόσο συνηθισμένη σε αυτή την ανισότητα, που της φαινόταν φυσιολογικό. Μόνο όταν παρατήρησε τις γυναίκες μαθήτριες ανάμεσα στους άντρες παρατήρησε ότι φαινόταν κάπως παράξενο.

Καριέρα
-------

Διάσημη έγινε λόγω του πρωτοκόλλου της "Spanning Tree" (από εδώ και πέρα αναφέρεται ως STP), που είναι απαραίτητο για την λειτουργία των δικτυακών γεφυρών, το οποίο ανέπτυξε όσο δούλευε για την Εταιρία ψηφιακού εξοπλισμού.Είναι η συγγραφέας ενός εγχειριδίου δικτύωσης και ενός δικτυακής ασφάλειας. Έχει κατοχυρωμένες πάνω από 100 πατέντες ευρεσιτεχνίας. Ήταν διακεκριμένη μηχανικός στο Sun Microsystems και έχει παραδώσει μαθήματα στο πανεπιστήμιο της Ουάσινγκτον, στο Χάρβαρντ και το ΜΙΤ, και έχει υπάρξει κεντρικός ομιλητής σε events σε όλο τον κόσμο. Η Πέρλμαν έχει πάρει βραβεία συνολικής προσφοράς από το Usenix και την Ομάδα Ειδικών Συμφερόντων της Εταιρείας Υπολογιστικών Μηχανών στο Data Communication (SIGCOMM).

### Πρωτόκολλο Spanning Tree

Η Πέρλμαν εφηύρε τον αλγόριθμο "spanning tree" και το STP. Όσο δούλευε ως σύμβουλος μηχανικός στην Εταιρία ψηφιακού εξοπλισμού το 1984, της ανατέθηκε η ανάπτυξη ενός απλού πρωτοκόλλου πού να επιτρέπει δικτυακές γέφυρες να εντοπίσουν loops σε τοπικό δίκτυο. Προϋπόθεση, το πρωτόκολλο να χρησιμοποιεί σταθερή ποσότητα μνήμης όταν εφαρμόζεται σε συσκευές δικτύου, ανεξάρτητα από το πόσο μεγάλο είναι το δίκτυο. Η ανάπτυξη και η επέκταση γεφυρωμένων δικτύων ήταν δύσκολη, γιατί τα loops, όπου πάνω από μία διαδρομή οδηγούσε στον ίδιο προορισμό, μπορούσαν να "ρίξουν" το δίκτυο. Περιττές διαδρομές σε ένα δίκτυο σήμαιναν ότι μια γέφυρα θα μπορούσε να προωθήσει πλαίσια δεδομένων σε πολλαπλούς προορισμούς. Επιπλέον, εξαιτίας τους πλαίσια δεδομένων Ethernet πολλές φορές δεν έφταναν στον προορισμό τους, πλυμμυρίζοντας το δίκτυο. Η Πέρλμαν χρησιμοποίησε το γεγονός ότι οι γέφυρες είχαν μοναδικές 48-bit MAC διευθύνσεις και εφηύρε ένα πρωτόκολλο δικτύου που να κάνει τις γέφυρες μεταξύ των τοπικών δικτύων να επικοινωνούν μεταξύ τους. Ο αλγόριθμος που εφαρμόστηκε σε όλες τις γέφυρες του δικτύου επέτρεπε στις γέφυρες να ορίσουν μια γεφύρα-ρίζα στο δίκτυο. Έπειτα, κάθε γέφυρα χαρτογραφούσε το δίκτυο και έβρισκε την μικρότερη διαδρομή για την ρίζα, και απενεργοποιούσε τις περιττές διαδρομές. Ανεξάρτητα από τον προβληματισμό της Πέρλμαν πως το πρωτόκολλο έκανε περίπου ένα λεπτό να ανταποκριθεί όταν αλλαγές στην τοπολογία του δικτύου συνέβαιναν, διάστημα στο οποίο τα loops θα μπορούσαν να ρίξουν το σύστημα, το Ινστιτούτο Ηλεκτρικών και Ηλεκτρονικών Μηχανικών (IEEE) το τυποποίησε σαν 80,1d. Η Πέρλμαν έχει πει πως το πλεονέκτημα αυτού του πρωτοκόλλου είναι το γεγονός πως "δεν χρειάζεται να ανησυχείς για την τοπολογία" όταν αλλάζεις τον τρόπου που ένα τοπικό δίκτυο είναι συνδεδεμένο. 'Ομως η Πέρλμαν κριτίκαρε τις αλλαγές που έγιναν κατά την διάρκεια της τυποποίησης του πρωτοκόλλου. 

### Άλλα δικτυακά πρωτόκολλα

Η Πέρλμαν ήταν η βασική σχεδιάστρια των Πρωτοκόλλων DECnet IV & V , από την σουίτα δικτυακών πρωτοκόλλων DECnet για peer-to-peer αρχιτεκτονικές δικτύων. Επίσης μεγάλη ήταν και η συμβολή της στο Πρωτόκολλο ασύρματης δικτύωσης (CLNP) Έχει συνεργαστεί με τον Yakov Rekhter στην ανάπτυξη στάνταρ δικτυακής δρομολόγησης, όπως το Ανοιχτού συστήματος διασυνδεδεμένης δρομολόγησης (IDRP) που επιτρέπει δρομολογητές σε δίκτυα εναλλαγής πακέτων να επικοινωνούν το ένα με το άλλο ανάμεσα σε broadcast domains. Στη DEC είδε επίσης την αλλαγή από διανύσματα απόστασης σε link-state routing πρωτόκολλα. Τα δεύτερα είχαν το πλεονέκτημα της γρήγορης αλλαγής της δικτυακής τοπολογίας, και της DEC ήταν το δεύτερο μόνο του ARPANET. Ενώ δούλευε στο DECnet project η Πέρλμαν επιπλέον βοήθησε στην βελτίωση του IS-IS, έτσι ώστε να μπορεί να ορίσει την πορεία για το ΙΡ, τα πρωτόκολλα AppleTalk και IPX.

H Πέρλμαν εργάστηκε στη συνέχεια ως μηχανικός δικτύων για τη Sun Microsystems, τώρα Oracle. Ειδικεύτηκε στα πρωτόκολλα δικτύων και ασφάλειας, και ενώ εργαζόταν εκεί κατοχύρωσε πάνω απο 500 πατέντες.

Βραβεία
-------

* National Inventors Hall of Fame (2016)
* Internet Hall of Fame (2014)
* Βραβείο SIGCOMM (2010)
* USENIX Lifetime Achievement Award (2006)
* Δέκτης του πρώτου Anita Borg Institute Women of Vision Award για καινοτομία το 2005
* Silicon Valley Intellectual Property Law Association Εφευρέτης της χρονιάς (2003)
* Τιμητικό δοκτωράτο, Royal Institute of Technology (June 28, 2000)
* 2 φορές ονομασμένη σαν μια από τους 20 ανθρώπους που πιο πολύ επηρεάζουν την βιομηχανία από το *Data Communications* magazine: στο θέμα της 20ης επετείου (15 Ιανουαρίου του 1992) και στο της 25ης (15 Ιανουαρίου του 1997). Η Πέρλμαν είναι η μόνη που έχει αναφερθεί και στα δύο.
* Fellow of the Association for Computing Machinery, τάξη του 2016

Βιβλιογραφία
------------

* Perlman, Radia (1999). *Interconnections: Bridges, Routers, Switches, and Internetworking Protocols* (2 έκδοση). Addison-Wesley Professional Computing Series. ISBN 978-0-201-63448-8.
* Perlman, Radia· Kaufman, Charlie· Speciner, Mike (1995). *Network Security: Private Communication in a Public World*Απαιτείται δωρεάν εγγραφή (2 έκδοση). PTR Prentice Hall. ISBN 978-0-13-061466-7.

Παραπομπές
----------

1. 1 2 3  www.computerhope.com/people/radia\_perlman.htm.
2. ↑  www.ieeeghn.org/wiki/index.php/Radia\_Perlman.
3. ↑  www.recoveryhope4all.com/sitebuildercontent/sitebuilderfiles/computerhistory.pdf.
4. ↑  mitadmissions.org/blogs/entry/radia\_perlman\_73\_mother\_of\_the.
5. 1 2  timesofindia.indiatimes.com/topic/Grace-Hopper.
6. 1 2  www.huffingtonpost.com/2013/08/16/femtechnet-online-courses-teach-feminist-technology\_n\_3763863.html.
7. ↑  *Τσεχική Εθνική Βάση Δεδομένων Καθιερωμένων Όρων*. jcu2015884688. Ανακτήθηκε στις 1  Μαρτίου 2022.
8. ↑  www.trust.org/item/20130815105504-tcl2g?view=print.
9. ↑  *Τσεχική Εθνική Βάση Δεδομένων Καθιερωμένων Όρων*. jcu2015884688. Ανακτήθηκε στις 16  Δεκεμβρίου 2022.
10. ↑  anitab.org/profiles/abie-award-winners/radia-perlman/. Ανακτήθηκε στις 27  Ιανουαρίου 2018.
11. ↑  www.sigcomm.org/awards/sigcomm-awards.
12. ↑  www.invent.org.
13. ↑  www.internethalloffame.org.
14. ↑  awards.acm.org/fellows/award-winners.
15. ↑  Salim, Nancy (18 October 2010). «Radia Perlman: Don't Call Me the Mother of the Internet». *The Atlantic*.. Ανακτήθηκε στις 20 March 2018.
16. ↑  Salim, Nancy (18 October 2010). «Meet the Mother of the Internet». *IEEE Women in Engineering Magazine* **4** (2): 10–12. doi:10.1109/MWIE.2010.938214.. Ανακτήθηκε στις 20 March 2018.
17. ↑  Salim, Nancy (18 October 2010). «Radia Perlman: Don't Call Me the Mother of the Internet». *The Atlantic*.. Ανακτήθηκε στις 20 March 2018.
18. ↑  Leonel Morgado (2006). «Radia Perlman – A pioneer of young children computer programming». *Current Developments in Technology-Assisted Education*: 1903–1908.
19. ↑  «Radia Perlman». MIT. Ανακτήθηκε στις 14 Οκτωβρίου 2012.
20. ↑  Salim, Nancy (18 October 2010). «Radia Perlman: Don't Call Me the Mother of the Internet». *The Atlantic*.. Ανακτήθηκε στις 20 March 2018.
21. ↑  «Patents by Inventor Radia J. Perlman». Justia Patents. Ανακτήθηκε στις 29 Αυγούστου 2013.
22. ↑  «Radia Perlman | Internet Hall of Fame». *internethalloffame.org*. Ανακτήθηκε στις 23 Νοεμβρίου 2017.
23. ↑  Juneau, Lucie (18 Oct 1992). «Radia Perlman». *Network World* **9** (41): 103. ISSN 0887-7661.
24. ↑  Juneau, Lucie (18 Oct 1992). «Radia Perlman». *Network World* **9** (41): 103. ISSN 0887-7661.
25. ↑  Salim, Nancy (18 October 2010). «Meet the Mother of the Internet». *IEEE Women in Engineering Magazine* **4** (2): 10–12. doi:10.1109/MWIE.2010.938214.. Ανακτήθηκε στις 20 March 2018.
26. ↑  «Internet Hall of Fame Pioneer Radia Perlman». Internet Society.
27. ↑  «2010 SIGCOM Lifetime Achievement Award given to Radia Perlman». SIGCOMM.
28. ↑  Fuller, Brian (18 Οκτωβρίου 2005). «Perlman, Samuelson, Tsao, honored for innovations». *EETimes*. UBM Electronics. Αρχειοθετήθηκε από το πρωτότυπο στις 3 Οκτωβρίου 2012. Ανακτήθηκε στις 29 Ιουνίου 2011.
29. ↑  "Inventors of The Year" Αρχειοθετήθηκε 2017-11-07 στο Wayback Machine. Silicon Valley Intellectual Property Law Association (SVIPLA). Retrieved 2 July 2013.
30. ↑  «ACM Recognizes New Fellows», *Communications of the ACM* **60** (3): 23, March 2017, doi:10.1145/3039921 .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρέιντια Πέρλμαν** |

* Inventor of the Week archive at MIT: Spanning Tree Algorithm

Πρότυπο:Internet Hall of Fame

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12400871
* LCCN: n91097789
* ISNI: 0000 0001 1596 6252
* GND: 172561426
* SUDOC: 033543364
* BNF: cb124400913 (data)
* BIBSYS: 90639078
* MGP: 86235
* NDL: 00515489
* NKC: jcu2015884688
* BNE: XX5405959
* CiNii: DA06883018

 |

 |